31994D0953
L 371/14
JURNALUL OFÍCIAL AL UNIUNII EUROPENE
DECIZIA COMISIEI
din 20 decembrie 1994
de modificare pentru a treia oară a Directivei 91/68/CEE a Consiliului privind condițiile de sănătate animală care reglementează schimburile intracomunitare de ovine și caprine
(94/953/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (1), astfel cum a fost modificată prin Actul privind condițiile de aderare a Regatului Norvegiei, a Republicii Austria, a Republicii Finlanda și a Regatului Suediei și adaptările tratatelor care stau la baza Uniunii Europene, în special anexa A capitolul 1 punctul II (2) (i),
întrucât anexa A capitolul 1 punctul II (2) (i) din Directiva 91/68/CEE prevede că, în statele membre sau în regiunile recunoscute oficial indemne de bruceloză (Br. melitensis), trebuie efectuate controale aleatorii la nivel de exploatație pentru a demonstra că statele membre sau regiunile rămân calificate;
întrucât, ca urmare a reexaminării acestei dispoziții, care urmează să se efectueze înainte de intrarea în vigoare a tratatului de aderare, este necesar să se prevadă controale aleatorii diferite începând din al doilea an după calificarea statelor membre sau a regiunilor;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa A capitolul 1 punctul II (2) (i) la Directiva 91/68/CEE se înlocuiește cu următorul text:
„(i)
-
în primul an de după recunoașterea statului membru sau a regiunii ca oficial indemnă de bruceloză (Br. melitensis), controale aleatorii, practicate fie la nivel de exploatație, fie la nivel de abator, demonstrează cu un coeficient de certitudine de 99 % că mai puțin de 0,2 % din exploatații sunt infectate sau mai puțin de 10 % din ovinele și caprinele în vârstă de mai mult de șase luni au fost supuse unor teste practicate în conformitate cu anexa C, cu rezultat negativ;
-
anual, începând cu al doilea an după recunoașterea statului membru sau a regiunii ca oficial indemnă de bruceloză (Br. melitensis), controale aleatorii, practicate fie la nivel de exploatație, fie la nivel de abator, demonstrează cu un coeficient de certitudine de 95 % că mai puțin de 0,2 % din exploatații sunt infectate sau mai puțin de 5 % din ovinele și caprinele în vârstă de mai mult de șase luni au fost supuse unor teste practicate în conformitate cu anexa C, cu rezultat negativ;
-
dispozițiile prevăzute la primele două liniuțe pot fi modificate în conformitate cu procedura prevăzută la articolul 15.”
Articolul 2
Prezenta decizie produce efecte de la 1 ianuarie 1995.
Articolul 3
Prezenta decizie se adresează statelor membre.
Adoptată la Bruxelles, 20 decembrie 1994.